
PROJEKTEERIMISTINGIMUSED

Ehitustegevuse liigi täpsustus: 
Kangelaste pr 32 parkla rajamine ning keeltelütseumi territooriumi heakorrastamine

Projekteerimistingimuste andja
Asutus: Narva Linnavalitsus
Asutuse registrikood: 75029820
Ametniku nimi: Irina Fominõhh
Ametniku ametinimetus: arhitekt

Taotluse andmed
Liik: olulise avaliku huviga rajatise rajamine
Number: 1-14/6868
Kuupäev: 14.07.2015. a

Ehitamisega hõlmatava kinnisasja andmed, sh katastritunnus ja koha-aadress:
Kangelaste pr 32, 51102:006:0042

Projekteerimistingimuste sisu ja põhjendused
Arhitektuurilised, ehituslikud ja kujunduslikud tingimused:
1. Projekteerida parkla, kõnniteede, parkla piirdeaia, tänavavalgustuse, sademeveekanalisatsiooni rajamine. Esitada projekteerimises pädeva vastutava spetsialisti poolt koostatud tee-ehitusprojekt. 
2. Projekti koostamisel ja vormistamisel juhinduda järgmistest õigusaktidest: Ehitusseadustik, Majandus- ja taristuministri 02.07.2015 määrus nr 82 „Tee ehitusprojektile esitatavad nõuded”, Eesti Standard EVS 843:2003 “Linnatänavad”, Eesti Standard EVS 907:2010 „Rajatise ehitusprojekt”, Narva linna üldplaneering ning teised asja puudutavad õigusaktid.
3. Võtta arvesse Narva Humanitaargümnaasiumi Kangelaste pr 32 Narva fassaadide rekonstrueerimise ehitusprojekt ning Kangelaste pr 32 basseini hoone rekonstrueerimise ehitusprojekt. Projektid asuvad Narva Linnavalitsuse Arhitektuuri- ja Linnaplaneerimise Ameti arhiivis.
4. Lubatud sõidu- ja kõnnitee katted: teekattekivid, asfalt.
5. Parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843:2003 „Linnatänavad” punkti 10.2.4 nõuetele ja tabelile 10.5.
6. Parkla vähim kaugus kooli hoonest: vastavalt Eesti Standardi EVS 843:2003 „Linnatänavad” tabelile 10.13.
7. Tagada puuetega inimeste liikumisvõimalused.
8. Allalastud äärekivide kõrgus: kuni 20 mm.
9. Vertikaallahendus: tagada vete äravool teekattelt.
10. Lahendada sademevee kogumine, nende puhastamine õli-liivapüüduri kaudu ning kanaliseerimine magistraaltorudesse.
11. Näha ette tänavavalgustus. Eskiisi ja projekti lisadena esitada valgustimastide ja välisvalgustite näidised.
12. Tagada optimaalne funktsionaalne valgustus, mis vastaks normatiividele. Kavandada energiasäästlikke LED-lampe vastavalt Narva Linnavalitsuse 27.05.2013. a korraldusele nr 494-k „….“.
13. Parkimisplatsi piirdena on lubatud kasutada madalhaljastust või „Narva Linnamööbel” projektiga kinnitatud poste. Eskiisi ja projekti lisana esitada näidis. „Narva Linnamööbel” projektiga võib tutvuda asutuse kodulehe vahendusel: http://www.narvaplan.ee/?lang=et&menu=4&page=3.
14. Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega. Esitada katete taastamise konstruktiivsed lõiked.
15. Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.
16. Asendiplaan esitada krundi tõese geodeetilise mõõdistuse alusel. Lisaks näidata projekteeritava ala piirid, esitada kinnistu tehnilised näitajad (nimetus, katastritunnus, olemasolev pindala ja rekonstrueeritav pindala) ning tabel „Ehitiste eksplikatsioon“
17. Esitada tehnovõrkude koondplaan mõõtkavas 1:250 või 1:100. Plaanil esitada tabel „Projekteeritavate välisvõrkude eksplikatsioon” (nimetus, ehitisealune pind, pikkus, läbimõõt).
18. Esitada ehitiste tehnilised näitajad (sh välisvõrkude näitajad) ning ehitiste kasutamise otstarbed ja koodid
19. Asendiplaani ja tehnovõrkude koondplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana.
20. Narva Linnavalitsuse korraldus projekteerimistingimuste kinnitamise kohta, kooskõlastuste koondtabel, leht „Kaustade loetelu“, riigihanke lähteülesanne,  tehnovõrkude valdajate poolt väljastatud kehtivad tehnilised tingimused esitada ehitusprojekti lisadena.
21. Eskiis ja projekt peab olema kooskõlastatud Narva Linnavalitsuse Arhitektuuri- ja Linnaplaneerimise Ametiga.
22. Eskiis ja projekt peab olema heaks kiidetud Kangelaste pr 32 keeltelütseumi direktori poolt.
23. Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.
24. Esitada Narva Linnavalitsuse Arhitektuuri- ja Linnaplaneerimise Ametile heakskiitmiseks eskiis. Eskiisi ja kaaskirja võib esitada e-postile: info@narvaplaan.ee.
25. Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks tee-ehitusprojekt (selle osad) vähemalt kahes identselt komplekteeritud eksemplaris. Projektdokumentidest antakse üks eksemplar Narva Linnavalitsuse Arhitektuuri- ja Linnaplaneerimise Ameti arhiivi A4 formaadis paberkandjal ning digitaalsel kujul CD kompaktplaadil.
26. Paberkandjal esitatud projektis esitada originaalallkirjad ning originaalkooskõlastused. Digitaalallkirja kasutamisel esitada allkirjastatud digikonteiner CD-plaadil. Lisada iga allkirja kohale kaldkriipsude vahele sõnad /allkirjastatud digitaalselt/. Projekti lisana esitada ka digitaalallkirja kinnitusleht. Kui kooskõlastused on esitatud CD-plaadil, siis esitada sellest informatsioon projekti sisukorras ja kooskõlastuste koondtabelis.
27. Muud nõuded: vastavalt riigihanke lähteülesandele, Ehitusseadustiku ja Narva linna üldplaneeringu nõuetele ning Eesti Vabariigis kehtivate määruste, standardite ja projekteerimisnormidega ettenähtud nõuetele.

Vaidlustamisviide: 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

